Hvor tages bedst en debat om kategorier? 
Jeg har på Kategorien "Jura"s diskussionsside gjort gældende, hvorfor jeg mener, at det er skadeligt, at der nu både er en kategori ved navn Jura og en ved navn Retsvidenskab, da disse ord er synonymer og altid vil stå som uheldige konkurrenter. Er det noget, der kan diskuteres her? -- 27. aug 2006 kl. 20:39 (CEST)
Det er mig der har oprettet både siden og kategorien "jura". Det har jeg gjort fordi, at der er en forskel imellem "jura" og "retsvidenskab". Jura er, som der også står på den relevante side, et emneområde, imens "retsvidenskab" er den videnskabelige behandling af området. Derfor er det fejlagtigt at sige, at der er en konkurrence imellem to synonymer - dette er ikke tilfældet. Jeg tillod at foretage mig ændringerne efter at have konsulteret den svenske wikipedia, der - som den danske nu også gør - sondre imellem "juridik" (jura) og "retsvitenskap". Dernæst var en række af de sider, der var kategoriseret som retsvidenskab i vores danske wikipedia, ikke at betragte som relaterede til retsvidskab, men jura i almindelighed. Derfor foretog jeg en (for mig) noget omfattende omkategorisering af en række sider for en lille uges tid siden. Som en sidste art argument vil jeg gerne fremføre, at det er uheldigt at en encyclopædi som denne, skal hæve sig så meget over den almindelige opfattelse i samfundet og indenfor diciplinen, at man vælger at kategorisere objektivt fejlagtigt. 29. aug 2006 20:06
Her er det rigtige sted at diskutere det vil jeg mene. Skal der hedde Jura eller Retsvidenskab og hvorfor? 27. aug 2006 kl. 20:58 (CEST)
Jeg stemmer for "Jura". Hvis de to ting virkelig er præcis det samme, så er det i hvert fald det ord jeg har set brugt flest steder. -- 27. aug 2006 kl. 21:31 (CEST)
"Retsvidenskab" har min stemme. Hvor meget jeg end gør mig umage så kan jeg ikke finde anden forskel på de to ord end at Jura er latin og Retsvidenskab er dansk. Hvorfor så bruge latin, når vi har et dansk ord? 27. aug 2006 kl. 21:44 (CEST)
Ifølge vores egen wikipedia: "Retsvidenskab er den videnskabelige dicipling, der beskæftiger sig med juridiske emner.". Så ordene betyder ikke helt det samme men meget tæt på. Sjovt nok så selvom retvidenskab er den videnskabelige disiplin så hedder det Det Juridiske Fakultet på Københavns Universitet. Så spørgsmålet er om der er brug for en kategori til de strenge videnskabelig aspekter eller vi bare skal kalde det hele for jura. 27. aug 2006 kl. 22:09 (CEST)
Argumentation ud fra wikipedia-artikler er problematisk, når teksten er helt ny. Og nok betyder de to ord ikke fuldstændigt det samme, men derfor er de alligevel synonymer. Som jeg ser det, vinder vi en masse ved at lægge det hele i kassen med "retsvidenskab". "Jura" er flertydig - det er derfor vi har siden Jura (flertydig). -- 27. aug 2006 kl. 22:30 (CEST)
Langt de fleste artikler ligger allerede i jura så det er sandsynligvis det folk synes har været mest naturligt at kalde emnet. kategori:jura er strengt taget ikke flertydigt. Det er reelt kun hvis nogen skulle ønske at lave en artikel om det franske departement Jura eller den schweiziske kanton Jura at de ved en fejl kunne placere deres artikel i kategori:jura. Det tror jeg er et meget usandsynligt scenarie. Yderligere er det mit indtryk at jura er langt mere brugt ord på dansk end retsvidenskab. 27. aug 2006 kl. 23:21 (CEST)
Din tolkning er tvivlsom, Lennart - de artikler og kategorier, der ligger i , er blevet lagt der af samme bruger, som har skrevet den artikel, hvor dit citat om forskellen mellem jura og retsvidenskab stammer; havde , netop om denne skelnen. -- 28. aug 2006 kl. 00:25 (CEST)
Til gengæld kan jeg se at brugeren er jurastuderende og har skrevet en del fornuftige indlæg om jura så han må formodes at kende emnet godt. 28. aug 2006 kl. 07:21 (CEST)
Jeg er skam også jurastuderende, og arbejder til daglig med almene juridiske discipliner, dvs. retshistorie, retsfilosofi og retslære. Dette skulle jeg mene gør mig kvalificeret til at deltage i en definitionsdebat på det juridiske område. Jeg forstår godt , for han har vel skrevet jura i en kategorisøgning og er blevet overrasket over, at der ikke var nogen, og så er han gået i gang med et i øvrigt flot stykke arbejde. Men faktum er, at faget (og det videnskabelige område) har heddet begge dele op gennem den danske historie. Nu nævnes det "juridiske fakultet". Sådan har det ikke heddet i særligt mange år. Før hed det "det retsvidenskabelige fakultet". Jeg er afgjort af den mening, at det væsentligste er, at de to kategorier slås sammen. Hvis ét navn absolut skal vinde, stemmer jeg for retsvidenskab. Men en henvisning fra jura er vel også på sin plads. Kategorien retsvidenskab er "gammel" på wikipedia. Og selvom den måske er lidt rodet, er vi nogle stykker, der løbende forsøger at forbedre den...-- 28. aug 2006 kl. 09:29 (CEST)
Jeg har skam været "irriteret" over, at mange artikler der ikke er retsvidenskabelige ikke har været kategoriseret i en breddere "jura"-kategori, igennem et stykke tid nu. Jeg står ved min definition som dels den mest korrekte "moderkategori", dels den mest brugte i samfundet (og dermed i overenstemmelse med filosofien bag en wiki) og stemmer derfor for "jura". Allerede siden starten af 1900-tallet blev den videnskabelige behandlng af juraen - og dermed også uddannelserne - mere dogmatiserede, hvorfor sondringen imellem "jura" og "retsvidenskab" vandt mere frem. 29. aug 2006 20:17
Som lasbichauffør er jeg godt nok ikke den rette til at vurdere nuanceforskelle mellem jura og retsvidenskab, men hvis vi ser bort fra Jura som en arkæologisk tidsperiode, så kan jeg ikke se det store problem i at redirecte den ene kategori til den anden? Så vidt jeg husker er det muligt, og artiklerne kategoriseret til den redirectede kategori burde vel så dukke op i den anden, eller...? i øvrigt er det tids- og pladsbesparende at skrive "jura" frem for "retsvidenskab". Jeg er en stor tilhænger af at bruge det korteste af to anerkendte ord, hvis denne mulighed eksisterer. 28. aug 2006 kl. 16:40 (CEST)
Tillæg: Min NO fra '91 siger: "jura "-en" uden plur.: retsvidenskab..." og så noget med pluralis fordi det omfattere både verdslig og kirkelig ret. Dermed vil jeg mene at ordet jura er et gældende dansk ord, der kan bruges om retsvidenskab? 28. aug 2006 kl. 16:46 (CEST)
Pointen er netop at omdirigering "ikke" virker med kategorier - deraf en stor del af besværet med /. -- 28. aug 2006 kl. 18:56 (CEST)
 Jura er vel en del mere end retsvidenskab, jf. ovenfor. Jeg ville også selv opfatte jura som alt hvad der har med "lov og ret" at gøre, dvs. også domme og specielle tilfælde som Brfxxccxxmnpcccclllmmnprxvclmnckssqlbb11116 nedenfor, hvor retsvidenskab jf. navnet har med videnskaben/forskningen inden for jura at gøre? Jeg har ingen særlig sagkundskab, så dette er et spørgsmål til de jurakyndige. Er den nemme løsning ikke at gøre "retsvidenskab" til en underkategori af "Jura"? -- 29. aug 2006 kl. 07:58 (CEST)
Jeg mener absolut ikke, retsvidenskab skal være en underkategori af jura. Retsvidenskab og jura vil jeg holde fast på, dækker det samme. Retsvidenskaben (eller juraen) beskæftiger sig med alle aspekter af ret, dvs. hvad der gælder, hvorledes det er opstået, hvordan det påvirker individerne osv osv... Jeg må holde fast på, at én af kategorierne bør nedlægges. Føler mindre for, hvilken en det bliver, men så bør alt indhold fra den ene flyttes over i den anden.-- 29. aug 2006 kl. 10:24 (CEST)
For min skyld ingen alarm - men så stemmer jeg for "jura", da det er det "lægmand" vil søge på. -- 29. aug 2006 kl. 10:28 (CEST)
Jeg vil lige sige at ordet Retsvidenskab er skabt og en dansk oversættelse af ordet jura. Så de to ord må være totalt synonyme. 29. aug 2006 kl. 10:32 (CEST)
Den nyeste kategori () bør nedlægges, netop fordi den er dublet. Dels er der hensynet til dem, der har skrevet teksten i kategorien - de skal fremgå af historikken; dels er der hensynet til dem, der har kategorien på deres overvågningsliste - de kan jo af gode grunde ikke se, at de pludselig skal overvåge et nyt sted. -- 29. aug 2006 kl. 11:45 (CEST)
 Det kan vist aldrig være et argument, Palnatoke. Så fryser Wikipedia jo til en statisk størrelse, fordi vi aldrig kan flytte sider, indhold mm. Det må handle om hvad der er det mest hensigtsmæssige kategorinavn - ikke andet. -- 29. aug 2006 kl. 12:11 (CEST)
 Nemlig. Det er jo filosofien bag enhver wiki. 29. aug 2006 20:17
Det mest hensigtsmæssige er at vi sørger for at vores indhold overholder de regler, vi har sat op. Hvad kategorinavne angår, så forekommer det ikke sandsynligt, at ret mange direkte søger efter kategorier - de navigerer snarere i de kategorier, der allerede er oprettet (og derfor er kategorinavne i grunden ligegyldige, så længe de ikke har stavefejl). -- 29. aug 2006 kl. 12:37 (CEST)
Dette er en kommentar til nstenbergs længere oppe, som jeg opdagede tilfældigt efter lidt scrolling... Du kan ikke benægte, at de to kategorier i hvert fald kommer til at konkurrere indbyrdes, hvilket de efter din redigering allerede gør. Hvorfor skal erstatningsret f.eks. optræde i "jura", men ikke i "retsvidenskab"? Den slags spørgsmål vil man altid kunne stille, sålænge der er to kategorier på området. Jeg vil medgive at ordene måske primært er synonymer i en videnskabelig kontekst, og føler som sagt heller ikke meget stærkt for "retsvidenskab". Men jeg vil holde meget stærkt fast på, at det er uhensigtsmæssigt med to kategorier. De artikler, der findes i kategorierne er slet ikke nuanceret efter en sådan inddeling. Og så forstår jeg absolut ikke, hvad der menes med, at der kategoriseret objektivt fejlagtigt. Måske nstenberg kan uddybe? -- 29. aug 2006 kl. 21:49 (CEST)
1) Med hensyn til siderne "jura" og "retsvidenskab" vil jeg mene, at disse 2 fint kan eksisterer sideløbende. Især med de tilføjelser jeg har fået lavet til jura-siden i her til aften. De har ikke længere så meget til fælles, som man kunne frygte.
2) Med hensyn til kategorierne vil jeg - fortsat - mene, at retsvidenskabs-kategorien hører under en jura-kategori og under en samfundsvidenskabs-kategori. 4. sep. 2006
Du har lavet så meget om på jura og retsvidenskab og efter min mening fyldt så mange fejl på, at jeg ikke har lyst til at fortsætte arbejdet med jura på wikipedia. Det er simpelthen totalt uoverskueligt nu. Værst er, at du har lagt fyldige beskrivelser ind på jura af en masse løse emner inden for den juridiske verden, hvor flere af dem har selvstændige sider. På retsvidenskab kalder du "retsvidenskab" for et begreb, der dækker over de såkaldte almene discipliner, hvilket ikke kunne være mere forkert. Jeg gider ikke krig, så jeg slutter mit engangement med jura på wiki. Jeg vil fortsætte inden for retshistorien, hvor du indtil videre ikke har lavet en masse om. Hvis du ikke vil skræmme andre væk i fremtiden, vil jeg foreslå dig at debattere enorme ensidige projekter med andre, inden du i løbet af en nat eller to laver hele kategoriområder fuldstændig om. -- 5. sep 2006 kl. 17:52 (CEST)
